På forhånd vidste de fleste at Slagelses afsked med Bojana Popovic, ville blive et stort tab for holdet. Således er det blevet til nederlag til Kolding i pokalturneringen og til GOG og Viborg i håndboldligaen. Aalborg DH er dog også løbet ind i et par nederlag på det seneste mod Randers HK, og senest mod Viborg som vandt en storsejr på 41-27. Men Aalborg DH bør have en bredere trup end Slagelse, da en af holdets nye spillere rumænske Gabriela Rotis fra Hypo Niederösterriech endnu ikke har været i kamp grundet en skade. Begge hold har indtil videre spillet tre kampe i ligaen hvor Aalborg DH pt. er placeret som nummer syv, mens Slagelse indtager en skuffende tiendeplads. ADH har i forhold til pokalkampen mod Viborg HK, formentlig Rikke Nielsen med igen og der forventes over 3500 tilskuer til kampen.

Opsummering:
Når Aalborg DH i aften i Gigantium løber på banen mod de forsvarende mestre fra Slagelse, vil det være hjemmeholdet der er favoritter.